CELEX: 62020TN0308
Language: mt
Date: 2020-05-18 00:00:00
Title: Kawża T-308/20: Rikors ippreżentat fit-18 ta’ Mejju 2020 – PL vs Il-Kummissjoni

10.8.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 262/30
            
         
      Rikors ippreżentat fit-18 ta’ Mejju 2020 – PL vs Il-Kummissjoni
      (Kawża T-308/20)
      (2020/C 262/41)
      Lingwa tal-kawża: il-Franċiż
      
         Partijiet
      
      
         Rikorrent: PL (rappreżentanti: J. Van Rossum u J.-N. Louis, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Kummissjoni tal-25 ta’ Ġunju 2019 li tassenja mill-ġdid “fl-interess tas-servizz” lir-rikorrent mid-Direttorat Ġenerali għall-Kooperazzjoni Internazzjonali u l-Iżvilupp – EuropAid, Dipartiment tal-Viċinat, Diviżjoni għall-Finanzi, Kuntratti u Awditjar (DEVCO.F5.DEL.West Bank and Gaza Strip.006) lejn Ġerusalem tal-Lvant għad-Direttorat Ġenerali għall-Mobbiltà u t-Trasport, id-Direttorat għar-Riżorsi Kondiviżi bejn id-DĠ MOVE.ENER (MOVE.SRD) fi Brussell, b’effett retroattiv mill-1 ta’ Jannar 2013;
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka żewġ motivi.
      
                  1.
               
               
                  L-ewwel motiv, ibbażat fuq il-ksur tal-Artikolu 266 TFUE, sa fejn id-deċiżjoni kkontestata ma tosservax id-dispożittivi tas-sentenza tat-Tribunal għas-Servizz Pubbliku tal-15 ta’ April 2015 (F-96/13, EU:F:2015:29) u tas-sentenza tal-Qorti Ġenerali tat-13 ta’ Diċembru 2018 (T-689/16, mhux ippubblikata, EU:T:2018:925) fid-dawl tal-motivi tagħha, li jikkostitwixxu s-sostenn neċessarju, sa fejn dawn huma indispensabbli sabiex jiġi ddeterminat is-sens eżatt tar-res judicata.
               
            
                  2.
               
               
                  It-tieni motiv, ibbażat fuq il-ksur tal-Artikoli 2 u 22a tar-Regolamenti tal-Persunal tal-Unjoni Ewropea, sa fejn id-deċiżjoni kkontestata ttieħdet minn awtorità li ma għandhiex kompetenza kif ukoll fuq il-ksur tal-obbligu ta’ motivazzjoni u ta’ kooperazzjoni leali.